Μαξ Μπεργκ

Ο Μαξ Μπεργκ (γερμανικά: Max Berg) (17 Απριλίου 1870 – 22 Ιανουαρίου 1947) ήταν Γερμανός αρχιτέκτονας και πολεοδόμος.

Βιογραφικό  
Ο Μαξ Μπεργκ γεννήθηκε στις 17 Απριλίου 1870 στο Στσέτσιν, πόλη της σημερινής Πολωνίας. Τα έτη 1889-1893 σπούδασε στο Πολυτεχνείο του Σαρλότενμπουργκ του Βερολίνου όπου διδάχθηκε από τον Καρλ Σέφερ, ο οποίος προτιμούσε το γοτθικό στυλ και τον Φραντς Αντίκες, ένα σημαντικό πολεοδόμο. Το 1898 πέρασε τις εξετάσεις ως μηχανικός της κυβέρνησης. Από τη περίοδο αυτή έχουν σωθεί η Νεογοτθική Ευαγγελική Εκκλησία και η στάση του τραμ στο Νόλενντορφπλατς στην περιοχή Σένεμπεργκ Νόλενντορφπλατς (μετρό του Βερολίνο). Το 1899 εργάστηκε ως διοικητικός και στη συνέχεια εργάστηκε ως επιθεωρητής κτηρίων στη Φρανκφούρτη. Το 1907 του ζητήθηκε να φτιάξει σχέδια για την ανακατασκευή του Βερολίνου, τα οποία όμως ποτέ δε πραγματοποιήθηκαν. Στις 17 Δεκεμβρίου του 1908 εξελέγη από το δημοτικό συμβούλιο του Βρότσουαφ (γερμ. Μπρεσλάου, επίσημη ονομασία του Βρότσουαφ έως το 1945) για να αντικαταστήσει τον Ρίχαρντ Πλύντεμαν στη θέση του συμβούλου σε κατασκευή κτηρίων την οποία αρχικά θα αναλάμβανε για 12 χρόνια. Το 1925 συνταξιοδοτήθηκε πρόωρα λόγω σύγκρουσης του με το συμβούλιο και αφιερώθηκε στη δημοσιογραφία και τον χριστιανικό μυστικισμό. Μετά την αναχώρησή του από το Μπρεσλάου εγκαταστάθηκε στο Βερολίνο και κατά τη διάρκεια του Β' Παγκοσμίου Πολέμου εγκαταστάθηκε στο Μπάντεν-Μπάντεν όπου και πέθανε στις 2 Ιανουαρίου του 1947.

Ο Μπεργκ ήταν γοητευμένος από το γοτθικό στυλ και επηρεάστηκε από τον Εξπρεσιονισμό, αλλά απέφυγε ακραίες αντιθέσεις μαζών δημιουργώντας οπτικά ελαφριές δομές. Ως πολεοδόμος πρότεινε σαφείς και μοντερνιστικές ιδέες χωρίζοντας τη πόλη σε ζώνες λειτουργίας.

Έργα

Επιλεγμένα έργα στη Φρανκφούρτη 
1901-1902 Σχολείο στο Bockenheimie(Bonifatiusschule)
1902-1906 Λαϊκή σχολή (Mühlbergschule ή Lettigkautweg) στο  Sachsenhausen

Επιλεγμένα έργα στο Βρότσουαφ 
Το κυριότερο έργο του Μπεργκ στο Βρότσουαφ ειδικά αλλά και γενικά στη καριέρα  του ήταν το γιγαντιαίο Jahrhunderthalle (Century Hall  1910-13) σε συνεργασία με τον μηχανικό Günther Trauer και τον καθηγητή Heinrich Müller. To Century Hall είναι ένα από τα πρώτα κτήρια στο οποίο οι δυνατότητες του οπλισμένου σκυροδέματος για τοξοτές κατασκευές  έχουν αξιοποιηθεί σε μεγάλη κλίμακα στον τεράστιο, ραβδωτό θόλο με δαχτυλίδια φωταγωγών να υψώνονται. Σκοπός του ήταν να αποτελέσει  το κεντρικό στοιχείο ενός μεγάλου πάρκου που προοριζόταν να τιμήσει τα εκατό χρόνια από την ήττα του Ναπολέοντα στη μάχη της Λειψίας (Leipzig) από όπου πήρε και το όνομά του. Είναι μια από τις πιο περιπετειώδεις και προηγμένες δομές που χτίστηκαν πριν το 1914. Το 2006 χαρακτηρίστηκε  από την UNESCO ως Μνημείο Παγκόσμιας Κληρονομιάς.
Το 1910 το δικό του σπίτι
Το 1911 ένα αστικό νοσοκομείο για παιδιά στην οδό Hoene-Wroński
1924-1925 Εκθεσιακός χώρος στο Μέσενχοφ (Exhibition Hall Messehof)
Πρώην κτίριο των λουτρών
Υδροηλεκτρικός σταθμός του Βρότσουαφ

Μη πραγματοποιημένα έργα 
 1910 Η συμμετοχή του στον διαγωνισμό για την ανακατασκευή του Βερολίνου
 1914-1916 Κρεματόριο Osobowicki στο νεκροταφείο του Wroclaw
 1928 Έργο ανακαίνισης του κέντρου του Zabrze

Βιβλιογραφία 
 A Dictionary of Architecture and Landscape Architecture - James Stevens Curl - Oxford University Press
   Άγνωστο πορτρέτο της πόλης - Iwona Bińkowska, Marzena Smolak - Βρότσουαφ: Ιστορικό Μουσείο στο Βρότσουαφ, Wroclaw πανεπιστημιακή βιβλιοθήκη, 1997
  Die Jahrhunderthalle und das Ausstellungsgelände in Breslau - das Werk Max Bergs - Jersy Ilkosz - Oldenbourg

Εξωτερικοί σύνδεσμοι 

  http://en.structurae.de/structures/data/index.cfm?ID=s0000363

Παραπομπές 

Γερμανοί αρχιτέκτονες
Πολεοδόμοι